На основу члана 22. став 7. и 10. и члана 27. став 10. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017, 95/2018 и 153/2020) и члана 37. Статута града Ниша („Сл.лист Града Ниша“, бр. 88/2008, 143/2016 и 18/2019),

Скупштина града Ниша, дана \_\_\_\_\_\_\_\_\_\_\_ 2021. године, доноси

**Р Е Ш Е Њ Е**

**I - ПРЕСТАЈЕ ПРАВО КОРИШЋЕЊА** Установи за физичку културу Спортски центар „Чаир“ Ниш, ул. IX бригаде бр. 10, на непокретности у јавној својини Града Ниша које је установи пренето решењем Скупштине Града Ниша бр.06-114/2016-11-02 од 3.3.2016. године, и то на следећој непокретности:

- остале зграде, у површини од 796 м2, постојеће на кп.бр. 3345/8 КО Ниш-Ћеле Кула и уписане у лист непокретности бр. 5927 КО Ниш-Ћеле Кула под редним бројем 2.

**II -** Обавезује се Спортски центар „Чаир“ Ниш , да у року од 8(осам) дана, од дана пријема овог решења приступи закључењу анекса Уговора о преносу права коришћења на непокретностима у јавној својини Града Ниша, којим ће се ближе регулисати међусобна права и обавезе Града Ниша и Спортски центар „Чаир“ Ниш, која проистичу из овог решења.

**III -**  Oво решење је коначно и исто објавити у „Службеном листу Града Ниша“.

**Број:\_\_\_\_\_\_\_\_\_\_**

**У Нишу,\_\_\_\_\_\_\_2021.године**

 **СКУПШТИНА ГРАДА НИША**

 **ПРЕДСЕДНИК**

 **Бобан Џунић**

 **О б р а з л о ж е њ е**

Решењем Скупштине Града Ниша, број 06-114/2016-11-02 од 03.03.2016.године, које је измењено решењем број 06-244/2016-2-02 од 24.5.2016.године и број 06-673/2016-49-02 од 30.11.2016.године и Уговором о преносу права коришћења на непокретностима у јавној својини Града Ниша, закљученим између Града Ниша и Установе за физичку културу Спортски центар „Чаир“ Ниш и заведеним под бројем 1256/2017-01 од 4.5.2017.године, пренето је право коришћења Спортском центру „Чаир“ Ниш на непокретностима у јавној својини Града Ниша, и то на следећим непокретностима:

 -објекат бр. 1 - базен-покривени базен површине 5752 м2, објекат бр. 2 - помоћна зграда површине 253 м2, објекат бр.3 - остале зграде површине 330 м2 и објекат бр. 4 - остале зграде површине 756 м2, све постојећи на кп.бр. 3345/13 КО Ниш-Ћеле Кула и уписани у лист непокретности број 6138 КО Ниш-Ћеле Кула;

-објекат број 1-помоћна зграда-купалишни комплекс „Чаир“ површине 1043 м2, објекат бр.2 - остале зграде површине 796 м2, објекат бр.3 - базен-отворени базен површине 1367 м2 и објекат број 4-базен-отворен базен површине 474 м2, све постојећи на кп.бр. 3345/8 КО Ниш-Ћеле Кула и уписани у лист непокретности број 5927 КО Ниш-Ћеле Кула.

-објекат број 3 -зграда за спорт и физичку културу - Спортска хала „Чаир“ површине 5991 м2 постојећа на кп.бр. 3345/3 КО Ниш-Ћеле Кула и објекат број 1 - објекат за спорт и физичку културу - Затворено рекреативно клизалиште површине 1210 м2 постојећи на кп.бр. 2914/2 КО Ниш-Ћеле Кула, уписани у лист непокретности број 8798 КО Ниш-Ћеле Кула;

Чланом 18. Закона о jавној својини (''Службени гласник РС'', број 72/2011, 88/2013, 105/2014, 104/2016-др. Закон, 108/2016, 113/2017, 95/2018 и 153/2020-у даљем тексту:Закон) прописано је да установе и јавне агенције и друге организације (укључујући и Народну банку Србије) чији је оснивач Република Србија, аутономна покрајина или јединица локалне самоуправе, које немају статус државног органа и организације, органа аутономне покрајине, односно органа јединице локалне самоуправе или јавног предузећа, односно друштва капитала, имају право коришћења на непокретним и покретним стварима у јавној својини које су им пренете на коришћење.

Чланом 22. Закона прописано је да се може одлучити да се, непокретност у јавној својини на којој постоји уписано право коришћења носиоца права коришћења из члана 18. овог закона, која није у функцији остваривања надлежности, односно делатности носиоца права коришћења на тој непокретности, ако се не користи дужи временски период, или се користи супротно закону, другом пропису или природи и намени непокретности, одузме од носиоца права коришћења.

Како објекат уписан под редним бројем 2. у листу непокретности број 5927 КО Ниш-Ћеле Кула - остале зграде у површини од 796 м2, постојећи на кп.бр. 3345/8 КО Ниш-Ћеле Кула, није намењен искључиво за обављање претежне делатности Установе за физичку културу Спортски центар „Чаир“ Ниш –делатност спортских објеката, из разлога рационалнијег управљања и коришћења објекта у комерцијалне сврхе, а у интересу Града Ниша-носиоца права јавне својине на предметном објекту, утврђено је да су испуњени услови утврђени напред цитираним прописима, те је у складу са наведеним одлучено као у диспозитиву овог решења.

 **ВД НАЧЕЛНИЦЕ**

 **Ружица Ђорђевић, дипл.правник**